
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1978 

14 Αυγούστου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθιέρωση απογευματινής υπερωριακής εργασίας, 
κατά το έτος 2013, υπαλλήλων της Δ/νσης Δημό¬ 
σιας Υγείας και Κοινωνικής Μέριμνας και της Δ/ 


νσης Ανάπτυξης της ΠΕ Ζακύνθου. 1 

Καθιέρωση απογευματινής υπερωριακής εργασίας, 
κατά το έτος 2013, υπαλλήλων της Δ/νσης Διοι¬ 
κητικού - Οικονομικού και του Γραφείου Αντιπε- 

ριφερειάρχη της ΠΕ Ζακύνθου. 2 

Παραίτηση Αναπληρωτή Πρύτανη της Ανωτάτης 
Σχολής Καλών Τεχνών, Εμμανουήλ Μπαμπούση 

του Νικολάου. 3 

Διαδικασία εκλογής και εξέλιξης μελών Ε.Π. σύμφω¬ 
να με τις διατάξεις του Ν. 4009/2011. 4 


Παράταση της προθεσμίας υποβολής των Υποδειγ¬ 
μάτων Αναφοράς στο πλαίσιο της εφαρμογής της 
υποχρέωσης Λογιστικού Διαχωρισμού από τους 
τρεις Παρόχους Δικτύων Κινητής τηλεφωνίας 
(ΟοεπιοΙθ, νοάαίοηο, \Λ/ίηά) σε εφαρμογή των ορι- 
ζομένων στην ΑΠ ΕΕΤΤ 660/04Β/12.07.2012, (ΦΕΚ 


2426/Β73.09.2012). 5 

ΑΠΟΦΑΣΕΙ Σ 

Αριθμ. 9720/1181 (1) 


Καθιέρωση απογευματινής υπερωριακής εργασίας, κατά 
το έτος 2013, υπαλλήλων της Δ/νσης Δημόσιας Υγεί¬ 
ας και Κοινωνικής Μέριμνας και της Δ/νσης Ανάπτυ¬ 
ξης της ΠΕ Ζακύνθου. 

Ο ΑΝΤΙΠΕΡΙΦΕΡΕΙΑΡΧΗΣ ΖΑΚΥΝΘΟΥ 

Έχοντας υπόψη: 

1. Τις διατάξεις των άρθρων 1, 3,113,114,159,186, 241, 
245, 255, 257, 282 και 283 του Ν. 3852/2010 (ΦΕΚ 87Α') 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Το Π.Δ. 147/2010 «Οργανισμός της Περιφέρειας Ιο- 
νίων Νήσων» (ΦΕΚ 240/Α'/27-12-2010). 

3. Τις διατάξεις του άρθρου 16 του Ν. 3205/2003 (ΦΕΚ 
297/Α') και τις διατάξεις της παρ. 7 του άρθρου 25 του 
Ν. 2738/1999 (ΦΕΚ 180/Α'). 


4. Τις διατάξεις του άρθρου 6 του Ν. 3833/2010 «Προ¬ 
στασία της Εθνικής Οικονομίας - Επείγοντα μέτρα για 
την αντιμετώπιση της δημοσιονομικής κρίσης». 

5. Την αριθμ. οικ. 18772/6770/12-05-2011 απόφαση του Πε¬ 
ριφερειάρχη Ιονίων Νήσων (ΦΕΚ 1288/16.6.2011, τ.Β'), περί 
μεταβίβασης επιπλέον αρμοδιοτήτων στους άμεσα εκλεγ¬ 
μένους Αντιπεριφεριεάρχες της Περιφέρειας Ιονίων Νήσων. 

6. Τις διατάξεις του άρθρου 38 του Ν.3986/2011 «Επεί¬ 
γοντα μέτρα εφαρμογής μεσοπρόθεσμου πλαισίου δη¬ 
μοσιονομικής στρατηγικής 2012-2015» και του άρθρου 
20 του Ν. 4024/2011 (ΦΕΚ 226/Α'). 

7. Το γεγονός ότι προκειμένου να καλυφθούν επιτα¬ 
κτικές λειτουργικές ανάγκες των υπηρεσιών, απαιτείται 
η υπερωριακή απασχόληση του προσωπικού και συγκε¬ 
κριμένα των ελεγκτικών υπαλλήλων: 

α) της Δ/νσης Υγείας και Κοινωνικής Μέριμνας: 

- για την πραγματοποίηση υγειονομικών ελέγχων σε 
καταστήματα, επιχειρήσεις και γενικά χώρους υγειονο¬ 
μικού ενδιαφέροντος, 

- για τη διενέργεια ελέγχων για την εφαρμογή του 
νόμου ολικής απογόρευσης του καπνίσματος σε όλους 
τους κλειστούς δημόσιους χώρους, 

- για την αντιμετώπιση εκτάκτων ανθυγιεινών εστιών 
και επειγόντων καταστάσεων. 

β) της Δ/νσης Ανάπτυξης: 

- για την πραγματοποίηση αγορανομικών ελέγχων σε 
νυχτερινά κέντρα, εστιατόρια, εμπορικά καταστήματα, 
πρατήρια υγρών καυσίμων κ.λπ., 

- για τη διενέργεια ελέγχων καλής λειτουργίας ζυ¬ 
γαριών, 

- για την διενέργεια ελέγχων σε επιχειρήσεις (λατο¬ 
μεία, εργαστήρια κλπ.). 

γ) των οδηγών: 

- για τις μετακινήσεις των εποπτών δημόσιας υγείας 
και των υπαλλήλων της Δ/νσης Ανάπτυξης, προς πραγ¬ 
ματοποίηση των διενεργούμενων από αυτούς ελέγχους. 

8. Το γεγονός ότι προκαλείται δαπάνη σε βάρος του 
προϋπολογισμού της ΠΕ Ζακύνθου ποσού 8.900 €, στον 
ΕΦ 073 και ΚΑΕ: 0511, για το οποίο έχει γίνει ανάληψη 
πίστωσης με την αριθμ. 40276/4989/23-07-2013 απόφαση 
(ΑΔΑ: ΒΛ4Μ7ΛΕ-Ζ5Μ), αποφασίζουμε: 

1. Εγκρίνουμε την καθιέρωση υπερωριακής απογευ¬ 
ματινής εργασίας πέρα από το κανονικό ωράριο, για 
δώδεκα (12) υπαλλήλους της Δ/νσης Υγείας και Κοινω¬ 
νικής Μέριμνας και της Δ/νσης Ανάπτυξης ΠΕ Ζακύνθου, 
για το χρονικό διάστημα μέχρι την 31η Δεκεμβρίου 2013. 

2. Ώρες μηνιαίας απασχόλησης κατά υπάλληλο μέχρι 
είκοσι (20). 

Η εκτιμώμενη δαπάνη για τις ως άνω υπερωρίες ανέρ¬ 
χεται στο ύψος των 8900 €. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 25 Ιουλίου 2013 

Ο Αντιπεριφερειάρχης 
ΔΙΟΝΥΣΙΟΣ ΜΥΛΩΝΑΣ 

-♦- 

Αριθμ. οικ. 40928/5083 (2) 

Καθιέρωση απογευματινής υπερωριακής εργασίας, κατά 

το έτος 2013, υπαλλήλων της Δ/νσης Διοικητικού - 

Οικονομικού και του Γραφείου Αντιπεριφερειάρχη 

της ΠΕ Ζακύνθου. 

Ο ΑΝΤΙΠΕΡΙΦΕΡΕΙΑΡΧΗΣ ΖΑΚΥΝΘΟΥ 

Έχοντας υπόψη: 

1. Τις διατάξεις των άρθρων 1, 3,113,114,159,186, 241, 
245, 255, 257, 282 και 283 του Ν. 3852/2010 (ΦΕΚ 87Α') 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Το Π.Δ. 147/2010 «Οργανισμός της Περιφέρειας Ιο- 
νίων Νήσων» (ΦΕΚ 240/Α'/27-12-2010). 

3. Τις διατάξεις του άρθρου 16 του Ν. 3205/2003 (ΦΕΚ 
297/Α') και τις διατάξεις της παρ. 7 του άρθρου 25 του 
Ν. 2738/1999 (ΦΕΚ 180/Α'). 

4. Τις διατάξεις του άρθρου 6 του Ν. 3833/2010 «Προ¬ 
στασία της Εθνικής Οικονομίας - Επείγοντα μέτρα για 
την αντιμετώπιση της δημοσιονομικής κρίσης». 

5. Τις διατάξεις του άρθρου 38 του Ν. 3986/2011 «Επεί¬ 
γοντα μέτρα εφαρμογής μεσοπρόθεσμου πλαισίου δη¬ 
μοσιονομικής στρατηγικής 2012-2015» και του άρθρου 
20 του Ν. 4024/2011 (ΦΕΚ 226/Α'). 

6. Την αριθμ. οικ. 18772/6770/12-05-2011 απόφαση του 
Περιφερειάρχη Ιονίων Νήσων, (ΦΕΚ 1288/16-06-2011, τ. 
Β'), περί μεταβίβασης επιπλέον αρμοδιοτήτων στους 
άμεσα εκλεγμένους Αντιπεριφερειάρχες της Περιφέ¬ 
ρειας Ιονίων Νήσων. 

7. Το γεγονός ότι προκειμένου να καλυφθούν επιτακτι¬ 
κές ανάγκες των υπηρεσιών, απαιτείται η υπερωριακή 
απασχόληση του προσωπικού και συγκεκριμένα: 

α) της Δ/νσης Διοικητικού - Οικονομικού: 

- για την επικαιροποίηση των προσωπικών μητρώων 
των υπαλλήλων της Π.Ε. Ζακύνθου, ενόψει των επικείμε¬ 
νων κρίσεων για την επιλογή Προϊσταμένων Δ/νσεων και 
Τμημάτων, καθώς και την επικαιροποίηση των στοιχείων 
τους στο Μητρώο Μισθοδοτούμενων Ελληνικού Δημοσίου, 

- για την έρευνα, προς επιβεβαίωση έκδοσης πιστο¬ 
ποιητικών γλωσσομάθειας, που έχουν κατατεθεί στην 
υπηρεσία, 

- για την καταχώριση στοιχείων από τα μητρώα των 
υπαλλήλων, στο Πρόγραμμα Ανθρώπινου Δυναμικού, 
προκειμένου να εκδίδονται ηλεκτρονικά, πιστοποιητικά 
υπηρεσιακών μεταβολών, άδειες κ,λπ., 

- για την αποστολή επιπλέον στατιστικών και λοιπών 
στοιχείων στην έδρα της Περιφέρειας (Κέρκυρα) και σε 
διάφορους κεντρικούς φορείς, 

- για την ηλεκτρονική διακίνηση εγγράφων από την 
εφαρμογή του Πρωτοκόλλου, 


- για την υποβολή των υπεύθυνων δηλώσεων του Ν. 
1256/1982 όπως τροποποιήθηκε και ισχύει, προς το Ελε¬ 
γκτικό Συνέδριο, 

- για την ηλεκτρονική τακτοποίηση στοιχείων υπο¬ 
βολής αρχείων, που αφορούν εισφορές υπέρ των δια¬ 
φόρων ταμείων των υπαλλήλων (ΙΚΑ, ΤΕΑΔΥ, ΤΣΜΕΔΕ, 
ΤΣΑΥ κ,λπ.), 

- για την εφαρμογή της ΕΑΠ για αποδοχές και λοιπές 
πρόσθετες αμοιβές σε βάρος του προϋπολογισμού της 
ΠΕ Ζακύνθου, 

- για την αποστολή επιπλέον στατιστικών στοιχεί¬ 
ων στους διάφορους κεντρικούς φορείς (ΑΝΤ, ουΓοείαΙ 
κ.λπ.), 

- για την ανάρτηση στο ΕΣΗΔΗΣ αιτημάτων, προκη¬ 
ρύξεων,συμβάσεων, εντολών πληρωμής, προμηθειών, 
έργων και υπηρεσιών. 

β) Του Γραφείου Αντιπεριφερειάρχη: 

- για την αντιμετώπιση των αυξημένων αναγκών του εν 
λόγω Γ ραφείου εκτός ωραρίου και συγκεκριμένα γραμ¬ 
ματειακή υποστήριξη, συναντήσεις με υπηρεσιακούς και 
κυβερνητικούς παράγοντες, επισήμους κ,λπ., καθώς και 
εκτάκτων γεγονότων, όπως πυρκαγιές, θέματα δημόσιας 
υγείας κ,λπ., 

- του οδηγού που υπηρετεί στο εν λόγω Γ ραφείο, 
για τις μετακινήσεις του Αντιπεριφερειάρχη εντός και 
εκτός Νομού, καθώς και προσώπων που φιλοξενούνται 
σε τοπικές εορτές και πολιτιστικές εκδηλώσεις. 

8. Το γεγονός ότι προκαλείται δαπάνη σε βάρος του 
προϋπολογισμού της ΠΕ Ζακύνθου, ποσού 10.500 €, στον 
ΕΦ 073 και ΚΑΕ: 0511, για το οποίο έχει γίνει ανάληψη 
πίστωσης με την αριθμ. 40276/4989/23-07-2013 απόφαση 
(ΑΔΑ:ΒΛ4Μ7ΛΕ-Ζ5Μ), αποφασίζουμε: 

1. Εγκρίνουμε την καθιέρωση υπερωριακής απογευ¬ 
ματινής εργασίας πέρα από το κανονικό ωράριο, για 
δέκα τέσσερις (14) υπαλλήλους της Δ/νσης Διοικητικού 
- Οικονομικού και του Γ ραφείου Αντιπεριφερειάρχη, για 
χρονικό διάστημα μέχρι την 31η Δεκεμβρίου 2013. 

2. Ώρες μηνιαίας απασχόλησης κατά υπάλληλο μέχρι 
είκοσι (20). 

Η εκτιμώμενη δαπάνη για τις ως άνω υπερωρίες ανέρ¬ 
χεται στο ύψος των 10.500 €. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 25 Ιουλίου 2013 

Ο Αντιπεριφερειάρχης 
ΔΙΟΝΥΣΙΟΣ ΜΥΛΩΝΑΣ 

-♦- 

Αριθμ. 3036 (3) 

Παραίτηση Αναπληρωτή Πρύτανη της Ανωτάτης Σχο¬ 
λής Καλών Τεχνών, Εμμανουήλ Μπαμπούση του Νι¬ 
κολάου. 

Ο ΠΡΥΤΑΝΗΣ 

ΤΗΣ ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ 

Έχοντας υπόψη: 

Α) Την με αρ. πρωτ. 423/04.02.2013 Πράξη του Πρύτανη 
περί ορισμού ως Αναπληρωτή Πρύτανη του Εμμανουήλ 
Μπαμπούση του Νικολάου (ΦΕΚ 1464/Β'/18.06.13), 

Β) το έγγραφο παραίτησης με αρ. πρωτ. 3034/29.07.2013 
του Εμμανουήλ Μπαμπούση του Νικολάου από τη θέση 
του Αναπληρωτή Πρύτανη: 

Γίνεται αποδεκτή η παραίτηση του Εμμανουήλ Μπα¬ 
μπούση του Νικολάου από τη θέση του Αναπληρωτή 
Πρύτανη της ΑΣΚΤ από 29.07.2013, ημερομηνία αποδο¬ 
χής της παραίτησής του. 

Αθήνα, 29 Ιουλίου 2013 

Ο Πρύτανης 
ΓΙΩΡΓΙΟΣ ΧΑΡΒΑΛΙΑΣ 
-♦- 

Αριθμ. 1213 (4) 

Διαδικασία εκλογής και εξέλιξης μελών Ε.Π. σύμφωνα 
με τις διατάξεις του Ν. 4009/2011. 

Ο ΠΡΟΕΔΡΟΣ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
(Τ.Ε.Ι.) ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνο¬ 
ποίηση των ανώτατων εκπαιδευτικών ιδρυμάτων» (Α' 
195) (Άρθρο 17 προσόντα εκλογής καθηγητών όλων των 
βαθμιδών, Αρθρο 19 Επιτροπές επιλογής και εξέλιξης 
Καθηγητών, Άρθρο 78 παρ. 2 και 3 Μέλη Ε.Π.) όπως 
τροποποιήθηκε και ισχύει. 

2. Την με αριθμ. 7/13.03.2013 απόφαση του Συμβου¬ 
λίου Ιδρύματος του Τ.Ε.Ι. Λαμίας, περί διορισμού του 
Αναστασίου Κωνσταντίνου ως Πρύτανη/Προέδρου του 
Τ.Ε.Ι. Λαμίας, που δημοσιεύτηκε στο ΦΕΚ 134/29.03.2013 τ. 
Υ.Ο.Δ.Δ. και διαπιστώθηκε ο διορισμός του με την υπουρ¬ 
γική απόφαση 58675/Ε5/26.04.2013 (Α.Δ.Α: ΒΕ 549-08Λ). 

3. Την με αριθμ. 413/07.02.2012 κανονιστική απόφαση 
της Συνέλευσης του Τ.Ε.Ι. Λαμίας που δημοσιεύτηκε στο 
ΦΕΚ 449/Β'/24.02.2012 (αριθμ. συνεδριάσεων Συνέλευσης 
Τ.Ε.Ι. Λαμίας 81/24.11.2011 και 83/01.02.2012). 

4. Την με αριθμ. 4183/15-11-12 κανονιστική απόφαση 
της Συνέλευσης του Τ.Ε.Ι Χαλκίδας που δημοσιεύτηκε 
στο ΦΕΚ 3290/Β'/10-12-2012 (πρακτικό συνεδρίασης Συ¬ 
νέλευσης Τ.Ε.Ι. Χαλκίδας 2/12-11-2012). 

5. Το με αριθμ. 100/2013 Προεδρικό Διάταγμα (ΦΕΚ 
135/05.06.2013 «Συγχώνευση Τ.Ε.Ι. Λαμίας και Τ.Ε.Ι. Χαλκί¬ 
δας σε Τ.Ε.Ι. Στερεός Ελλάδας -Ιδρυση Σχολής -Ίδρυση 
Τμήματος - Συγχώνευση Σχολών - Μετονομασία και 
Συγχώνευση Τμημάτων - Κατάργηση Παραρτημάτων 
και Τμημάτων - Συγκρότηση Σχολών του Τ.Ε.Ι. Στερεός 
Ελλάδας». 

6. Την με αριθμ. 944/23.07.2013 (Α.Δ.Α: ΒΛ45ΟΞΑ0-6Η1), 
απόφαση του Προέδρου Τ.Ε.Ι. Στερεός Ελλάδας, για 
την ανασυγκρότηση της Συνέλευσης του Τ.Ε.Ι. Στερεός 
Ελλάδας. 

7. Την απόφαση της Συνέλευσης του Τ.Ε.Ι. Στερεός 
Ελλάδας, στη συνεδρίαση αριθμ. 2/24-07-2013, 3ο Θέμα 
«Εγκριση Κανονιστικής Πράξης, σχετικά με τη Διαδικα¬ 
σία Επιλογής, Μονιμοποίησης και εξέλιξης μελών Ε.Π. 
του Τ.Ε.Ι. Στερεός Ελλάδα, σύμφωνα με τις διατάξεις του 
Ν. 4009/2011, όπως τροποποιήθηκε και ισχύει». 

8. Το γεγονός ότι από την απόφαση αυτή, δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 

Την εξ ολοκλήρου τροποποίηση (κατάργηση) της με 
αριθμ. 413/07.02.2012 κανονιστικής απόφασης της Συνέ¬ 


λευσης Τ.Ε.Ι. Λαμίας, που δημοσιεύτηκε στο ΦΕΚ 449/ 
Β'/24.03.2012 (αριθμ. συνεδριάσεων Συνέλευσης του Τ.Ε.Ι. 
Λαμίας 81/24.11.2011 και 83/01.02.2012) και της με αριθμ. 
4183/15-11-12 κανονιστικής απόφασης της Συνέλευσης 
του Τ.Ε.Ι. Χαλκίδας, που δημοσιεύτηκε στο ΦΕΚ 3290/ 
Β'/10-12-2012 (πρακτικό συνεδρίασης Συνέλευσης Τ.Ε.Ι. 
Χαλκίδας 2/12-11-2012) ως εξής: 

Αρθρο 1 

1. Η αίτηση μέλους Ε.Π. για εξέλιξη (ή μονιμοποίηση) 
υποβάλλεται στη Συνέλευση του Τμήματος στο οποίο 
ανήκει. 

2. Η Συνέλευση του Τμήματος εισηγείται στην Κο¬ 
σμητεία/Συμβούλιο της Σχολής την προκήρυξη θέσεων 
καθηγητών οποιοσδήποτε βαθμίδας. 

3. Η προκήρυξη των προς πλήρωση θέσεων Ε.Π. όλων 
των βαθμιδών γίνεται με απόφαση του Προέδρου Τ.Ε.Ι. 
Στερεός Ελλάδας κατόπιν εισήγησης της Κοσμητείας/ 
Συμβουλίου της Σχολής στην οποία ανήκει η θέση. Η 
προκήρυξη ή επαναπροκήρυξη για την πλήρωση νέων 
θέσεων ή για εξέλιξη μελών Ε.Π. των Τ.Ε.Ι. αποστέλλεται 
στο Υπουργείο Παιδείας και Θρησκευμάτων για έγκριση 
της σχετικής πίστωσης και δημοσίευση στην Εφημερίδα 
της Κυβερνήσεως. 

4. Στην προκήρυξη αναφέρονται η βαθμίδα, το Τμήμα, 
η Σχολή και το γνωστικό αντικείμενο της υπό πλήρωση 
θέσης. 

5. Το γνωστικό αντικείμενο της θέσης καθορίζεται με 
βάση τις ανάγκες των Τμημάτων και της Σχολής, καθώς 
και το γνωστικό αντικείμενο του υποψηφίου που ζητά 
εξέλιξη, σε συνδυασμό με το συνολικό επιστημονικό 
και ερευνητικό έργο του, όπως αυτό προβάλλεται στην 
αίτηση του. Στην περίπτωση εξέλιξης καθηγητή Εφαρ¬ 
μογών σε θέση Επίκουρου Καθηγητή καθώς και στις 
περιπτώσεις που Επίκουρος Καθηγητής ή Αναπληρω¬ 
τής Καθηγητής ζητά εξέλιξη σε διαφορετικό γνωστικό 
αντικείμενο από εκείνο του διορισμού του, το γνωστικό 
αντικείμενο της προκήρυξης της θέσης καθορίζεται με 
απόφαση της Κοσμητείας/Συμβουλίου της Σχολής μετά 
από τεκμηριωμένη εισήγηση της Συνέλευσης του Τμή¬ 
ματος που ανήκει το μέλος Ε.Π. 

Σε κάθε περίπτωση το γνωστικό αντικείμενο πρέπει 
να καλύπτει ένα πλήρη κλάδο της οικείας επιστήμης με 
εύρος τουλάχιστον μιας αναγνωρισμένης ειδικότητας. 

6. Οι διαδικασίες εκλογής, εξέλιξης και μονιμοποίη¬ 
σης σε θέσεις μελών Ε.Π. για τις οποίες έχει εκδοθεί 
προκήρυξη έως την 6-9-2011, ή έχει υποβληθεί αίτηση 
από το ενδιαφερόμενο για εξέλιξη (μονιμοποίηση) μέ¬ 
λους Ε.Π. έως την 1-7-2011 συνεχίζονται και ολοκληρώ¬ 
νονται σύμφωνα με τις ισχύουσες κατά τη δημοσίευση 
του Ν. 4009/2011 διατάξεις. Διαδικασίες επιλογής και 
εξέλιξης (ή μονιμοποίησης) σε θέσεις Ε.Π. οποιοσδή¬ 
ποτε βαθμίδας για τις οποίες έχει εκδοθεί προκήρυξη 
μετά την 06.09.2011 ή έχει υποβληθεί αίτηση από τον 
ενδιαφερόμενο για εξέλιξη (ή μονιμοποίηση) μετά την 
01.07.2011 διέπονται έως τη δημοσίευση του Οργανισμού 
του Ιδρύματος από τις διατάξεις του Ν. 4009/2011 όπως 
τροποποιήθηκε και ισχύει με εξαίρεση τις διατάξεις 
που αφορούν τα προσόντα και τα κριτήρια εκλογής και 
εξέλιξης (ή μονιμοποίησης) για τα οποία εφαρμόζονται 
οι διατάξεις πριν την ισχύ του Ν. 4009/2011 (δηλαδή, 
από τις συνδυασμένες διατάξεις των Νόμων 1404/1983, 
2916/2001, 3027/2002, 3404/2005, 3549/2007 όπως ισχύ- 

ουν). Μέχρι τη δημοσίευση του Οργανισμού και του 
Εσωτερικού Κανονισμού του Ιδρύματος, τα ειδικότερα 
ζητήματα σε σχέση με τις ανωτέρω διαδικασίες ρυθμί¬ 
ζονται με τα επόμενα άρθρα της παρούσας απόφασης 
της Συνέλευσης του Ιδρύματος σύμφωνα και με τις 
διατάξεις του άρθρου 78 του Ν. 4009/2011 όπως τρο¬ 
ποποιήθηκε και ισχύει. 

Αρθρο 2 

1. Μέσα σε προθεσμία δέκα (10) ημερών από τη γνω¬ 
στοποίηση του αντίστοιχου ΦΕΚ η προκήρυξη δημοσι¬ 
εύεται με τη φροντίδα του Προέδρου του Τ.Ε.Ι. Στερεός 
Ελλάδας δύο (2) τουλάχιστον φορές με διαφορά δέκα 
(10) τουλάχιστον ημερών η μία δημοσίευση από την 
άλλη, σε μία ημερήσια εφημερίδα της Αθήνας, μία της 
Θεσσαλονίκης και σε μία ευρείας κυκλοφορίας της 
έδρας του Τ.Ε.Ι. (Λαμία). Η προκήρυξη γνωστοποιείται 
σε επιστημονικά ή επαγγελματικά έντυπα, σε όλα τα 
ΑΕΙ και αναγνωρισμένα ερευνητικά κέντρα της χώρας 
καθώς και στο Υπουργείο Εξωτερικών για ενημέρωση 
των Ελλήνων Επιστημόνων του εξωτερικού. Η ανακοί¬ 
νωση της προκήρυξης αναρτάται υποχρεωτικά στην 
ιστοσελίδα του Τ.Ε.Ι. Στερεός Ελλάδας και αποστέλλε- 
ται στο Υπουργείο Παιδείας και Θρησκευμάτων και σε 
ηλεκτρονική μορφή. 

2. Μέσα σε αποκλειστική προθεσμία τριάντα (30) ημε¬ 
ρών από την επόμενη της ημερομηνίας της τελευταίας 
δημοσίευσης στον ημερήσιο τύπο, οι ενδιαφερόμενοι 
υποβάλλουν στην γραμματεία του Τμήματος τις αιτή¬ 
σεις τους με όλα τα αναγκαία για την πλήρωση της 
θέσης δικαιολογητικά. 

Ως απολύτως απαραίτητα δικαιολογητικά θεωρούνται: 

α) Το Βιογραφικό Σημείωμα 

β) Τα αντίγραφα των πτυχίων και των τίτλων σπου¬ 
δών. 

Αν οι τίτλοι σπουδών έχουν χορηγηθεί από ομοταγή 
ΑΕΙ της αλλοδαπής θα πρέπει να φέρουν τις νόμιμες 
θεωρήσεις και να συνοδεύονται από επίσημες μετα¬ 
φράσεις καθώς και από την απόφαση ισοτιμίας με τους 
τίτλους που απονέμονται από τα εκπαιδευτικά Ιδρύματα 
της ημεδαπής. 

γ) Το αναλυτικό υπόμνημα με τα υποβαλλόμενα πρω¬ 
τότυπα επιστημονικά δημοσιεύματα. 

δ) Η διδακτορική διατριβή και άλλα επιστημονικά δη¬ 
μοσιεύματα. 

ε) Γ ενικά κάθε στοιχείο (πιστοποιητικά προϋπηρεσίας, 
επαγγελματικής δραστηριότητας) που να αποδεικνύει 
τα προσόντα του υποψηφίου. 

Τα ανωτέρω α, γ, δ υποβάλλονται σε ηλεκτρονική 
μορφή (ΘΩ ή άλλο αποθηκευτικό μέσο), ένα δε αντίτυπο 
σε έντυπη μορφή το οποίο θα βρίσκεται στη Γραμματεία 
της Σχολής. 

Τα δικαιολογητικά πρέπει να φέρουν αρίθμηση και 
να είναι τοποθετημένα μέσα σε ειδικό φάκελο και επι¬ 
πλέον να είναι θεωρημένα επίσημα από τις αρχές που 
τα εξέδωσαν. Το αυτό ισχύει και για τα ξενόγλωσσα 
δικαιολογητικά, τα οποία πρέπει να συνοδεύονται από 
νόμιμες μεταφράσεις. 

3. Συμπλήρωση των δικαιολογητικών της προκήρυξης 
μετά την κατάθεση και πρωτοκόλληση των αιτήσεων 
υποψηφιότητας επιτρέπεται μόνο αν πρόκειται για δια- 
σαφηνιστικά στοιχεία που ζητήθηκαν συμπληρωματικά 
από την οικεία επιτροπή επιλογής ή εξέλιξης και αφο¬ 


ρούν σε δικαιολογητικά που κατατέθηκαν εμπρόθεσμα. 

4. Για τον διορισμό ή την εξέλιξη στο ίδιο ή άλλο Τ.Ε.Ι. 
μέλους Ε.Π. που ήδη υπηρετεί, δεν απαιτείται εκ νέου 
υποβολή νόμιμων δικαιολογητικών και αρκεί η υποβο¬ 
λή επικυρωμένων από την αρμόδια υπηρεσία του Τ.Ε.Ι. 
αντιγράφων τους, τα οποία βρίσκονται στον υπηρεσιακό 
φάκελό του και υπεύθυνης δήλωσης, σύμφωνα με τον 
νόμο, ότι το περιεχόμενό τους ισχύει και δεν μεσολάβη¬ 
σε γεγονός που θα αποτελούσε λόγο εκπτώσεως από 
το λειτούργημα ή νόμιμο κώλυμα διορισμού. 

Αρθρο 3 

1. Μέσα σε αποκλειστική προθεσμία ενός (1) μηνός 
από τη λήξη προθεσμίας υποβολής υποψηφιοτήτων, ο 
Κοσμήτορας/Διευθυντής της οικείας Σχολής συγκροτεί, 
μετά από ειδική αιτιολογημένη απόφαση της Συνέλευ¬ 
σης του Τμήματος και σύμφωνης γνώμης της Κοσμη¬ 
τείας, ειδική επταμελή επιτροπή επιλογής ή εξέλιξης 
καθηγητών. 

2. Σε συμφωνία με την σχετική διάταξη της παρ. 1 του 
άρθρου 19 του Ν. 4009/2011 οι ειδικές επταμελείς επιτρο¬ 
πές επιλογής ή εξέλιξης απαρτίζονται από καθηγητές 
ή ερευνητές πρώτης βαθμίδας ή, σε περίπτωση κρίσης 
για τις βαθμίδες του καθηγητή εφαρμογών, επίκουρου ή 
αναπληρωτή καθηγητή, και από αναπληρωτές καθηγη¬ 
τές ή ερευνητές αντίστοιχης βαθμίδας, με επιστημονικό 
έργο στο ίδιο ή, αν δεν υπάρχει, συναφές γνωστικό 
αντικείμενο με εκείνο της υπό πλήρωση θέσης ή του 
υπό εξέλιξη καθηγητή, αντίστοιχα. 

3. Τουλάχιστον τρία από τα μέλη της επιτροπής επι¬ 
λογής ή εξέλιξης καθηγητών προέρχονται από το Μη¬ 
τρώο εξωτερικών μελών που προβλέπεται στην επόμενη 
παράγραφο, από τα οποία τουλάχιστον ένα μέλος, που 
πληροί τους όρους της παραγράφου 2, προέρχεται από 
ομοταγές Α.Ε.Ι. της αλλοδαπής. Το προερχόμενο από 
Α.Ε.Ι. της αλλοδαπής μέλος των επιτροπών επιλογής 
πρέπει να είναι σε θέση αφενός μεν να κατανοεί το 
έργο των υποψηφίων που είναι γραμμένο στην ελληνική 
γλώσσα, αφετέρου δε να παρακολουθεί τις διαδικασίες 
επιλογής που πραγματοποιούνται στην ελληνική γλώσ¬ 
σα, ενδεχομένως με τη χρήση μετάφρασης. 

Τα υπόλοιπα τέσσερα μέλη των επιτροπών επιλογής 
προέρχονται είτε από το Μητρώο εσωτερικών μελών 
(δηλαδή είναι καθηγητές ή αναπληρωτές καθηγητές του 
Τ.Ε.Ι. Στερεός Ελλάδας) που προβλέπεται στην επόμενη 
παράγραφο, είτε από το Μητρώο εξωτερικών μελών. 
Προηγούνται όσοι περιλαμβάνονται στο Μητρώο εσω¬ 
τερικών μελών και ακολουθούν όσοι περιλαμβάνονται 
στο Μητρώο εξωτερικών μελών. Τα εξωτερικά και τα 
εσωτερικά μέλη της επιτροπής αναπληρώνονται από ίσο 
αριθμό εξωτερικών και εσωτερικών μελών, αντίστοιχα, 
τα οποία ορίζονται ομοίως σύμφωνα με τη διαδικασία 
της παραγράφου 1. 

Εάν για οιονδήποτε λόγο δεν συγκροτηθεί η επιτροπή 
επιλογής ή εξέλιξης εντός της προθεσμίας της παρα¬ 
γράφου 1, στη συγκρότηση προβαίνει ο Πρύτανης/Πρό¬ 
εδρος του Τ.Ε.Ι. Στερεός Ελλάδας εντός δύο (2) μηνών 
μετά τη λήξη της προθεσμίας υποβολής υποψηφιοτή¬ 
των, σύμφωνα με τα αναφερόμενα στην παράγραφο 1. 

4. α) Τα μέλη της επιτροπής επιλέγονται από τα 
Μητρώα εσωτερικών και εξωτερικών μελών του Τ.Ε.Ι. 
Στερεός Ελλάδας τα οποία καταρτίζονται και επικαι- 
ροποιούνται κάθε δύο έτη ανά γνωστικό αντικείμενο 

από την Κοσμητεία/Συμβούλιο της Σχολής, ύστερα από 
εισήγηση των Συνελεύσεων των Τμημάτων της Σχολής. 
Στα Μητρώα εσωτερικών μελών εγγράφονται όλοι οι 
καθηγητές και οι αναπληρωτές καθηγητές της οικείας 
Σχολής και του Ιδρύματος (Τ.Ε.Ι. Στερεός Ελλάδας). Η 
κατάρτιση των Μητρώων των εσωτερικών μελών γίνε¬ 
ται με βάση τόσο το γνωστικό αντικείμενο που ανα¬ 
γράφεται στο Φ.Ε.Κ. διορισμού όσο και το συνολικό 
επιστημονικό (διδακτικό και ερευνητικό) έργο του κάθε 
καθηγητή. Στα Μητρώα εξωτερικών μελών εγγράφονται 
καθηγητές ή αναπληρωτές καθηγητές άλλων Α.Ε.Ι. της 
ημεδαπής και ομοταγών Α.Ε.Ι. της αλλοδαπής, καθώς 
και αντίστοιχης βαθμίδας ερευνητές ερευνητικών Ιδρυ¬ 
μάτων της ημεδαπής και της αλλοδαπής. Τα Μητρώα 
εγκρίνονται από τη Συνέλευση του ΤΕΙ Στερεός Ελλά¬ 
δας και δημοσιεύονται σε διακριτή θέση στον ιστότοπο 
του Τ.Ε.Ι. Στερεός Ελλάδας. 

β) Τα τακτικά και αναπληρωματικά μέλη της επιτρο¬ 
πής ορίζονται με βάση τη συνάφεια του γνωστικού 
αντικειμένου, το επιστημονικό έργο τους, σύμφωνα με 
την παράγραφο 2, το γνωστικό αντικείμενο του Φ.Ε.Κ. 
διορισμού τους και ιδίως με βάση το πρόσφατο επιστη¬ 
μονικό (διδακτικό και ερευνητικό) τους έργο. Τα ονόματά 
τους, μαζί με τα βιογραφικά τους σημειώματα, δημοσι¬ 
οποιούνται με την απόφαση του Κοσμήτορα/Διευθυντή 
της οικείας Σχολής στον ιστότοπο του Τ.Ε.Ι. Στερεάς 
Ελλάδας. 

γ) Για το χρονικό διάστημα μέχρι την κατάρτιση των 
Μητρώων εξωτερικών μελών, τα εξωτερικά μέλη (τα¬ 
κτικά και αναπληρωματικά) της αλλοδαπής επιλέγονται 
από το Μητρώο Ανεξάρτητων Εμπειρογνωμόνων που 
τηρείται από την Αρχή Διασφάλισης Ποιότητας (Α.ΔΙ.Π.) 
(μετά από σχετική πρόταση του Τμήματος), σύμφωνα 
με τα οριζόμενα στην παράγραφο 1 και 2 του παρόντος 
άρθρου. Ειδικότερα για κάθε επικείμενη, συγκεκριμένη 
κατά περίπτωση εκλογή ή εξέλιξη, θα αποστέλλεται από 
τους Προέδρους/Προϊσταμένους των ενδιαφερομένων 
Τμημάτων στην Α.ΔΙ.Π. κατάλογος με τα στοιχεία μέχρι 
10 κατάλληλων, κατά τη γνώμη του Τμήματος, - και 
κατά τα προβλεπόμενα στο άρθρο 19, παρ. 3α του Ν. 
4009/2011 - επιστημόνων του εξωτερικού. Τα υπόλοιπα 
εξωτερικά μέλη επιλέγονται, σύμφωνα με τα οριζόμενα 
στην παράγραφο 1 και 2, του παρόντος άρθρου από 
τα επικαιροποιημένα Μητρώα μελών Δ.Ε.Π. (Ε.Π.) που 
αποστέλλονται στο'Ιδρυμα από το Υπουργείο Παιδείας 
και Θρησκευμάτων ή από τα Μητρώα ερευνητών ανα¬ 
γνωρισμένων ερευνητικών ιδρυμάτων της ημεδαπής. 

5. Κατά τη διαδικασία συγκρότησης της επιτροπής 
επιλογής ή εξέλιξης δεν υπολογίζονται όσοι απουσιά¬ 
ζουν λόγω νόμιμης άδειας ή για λόγους ανωτέρας βίας 
που πιστοποιεί η Συνέλευση του Τμήματος, με πλήρως 
και ειδικώς αιτιολογημένη απόφασή της. Σε περίπτωση 
επίκλησης λόγου ασθένειας απαιτείται βεβαίωση από 
δημόσιο νοσοκομείο. 

6. Η απόφαση της Συνέλευσης του Τμήματος για τη 
συγκρότηση επιτροπής επιλογής ή εξέλιξης, μαζί με 
την πρόσκληση για τη σύγκλησή της, κοινοποιείται με 
ηλεκτρονικό ταχυδρομείο αμέσως από τον Κοσμήτο- 
ρα/Διευθυντή της οικείας Σχολής σε όλα τα μέλη της 
επιτροπής, καθώς και στους Προέδρους/Προϊσταμένους 
των οικείων Τμημάτων, Κοσμήτορες/Διευθυντές των 
Σχολών και στους Προέδρους/Πρυτάνεις των Α.Ε.Ι. στα 
οποία ανήκουν. 


7. Εφόσον η επιτροπή συγκροτηθεί, η σύνθεσή της 
δεν μεταβάλλεται παρά μόνο εάν μέλος της παραιτηθεί, 
εκλείψει ή βρεθεί σε νόμιμη άδεια. Στις περιπτώσεις 
αυτές το μέλος αυτό αντικαθίσταται άμεσα, με ευθύ¬ 
νη του Κοσμήτορα/Διευθυντή της οικείας Σχολής, από 
το πρώτο κατά σειρά μη κωλυόμενο αναπληρωματικό 
μέλος, μέσα από τον κατάλογο των αναπληρωματικών 
μελών που ορίζεται κατά τη συγκρότηση της επιτροπής. 
Σε περίπτωση που ανακύψει ανάγκη αντικατάστασης, 
του μέλους, η κοινοποίηση της πρόσκλησης σύγκλησης 
της προηγούμενης παραγράφου γίνεται αμέσως στο 
πρώτο κατά σειρά μη κωλυόμενο αναπληρωματικό μέ¬ 
λος του σχετικού καταλόγου, καθώς και στον Πρόεδρο/ 
Προϊστάμενο του Τμήματος, στον Κοσμήτορα/Διευθυντή 
της Σχολής και στον Πρόεδρο/Πρύτανη του Ιδρύματος 
στο οποίο ανήκει. 

Άρθρο 4 

1. Η επιτροπή επιλογής ή εξέλιξης υποστηρίζεται 
γραμματειακά από τη γραμματεία της οικείας Κοσμη¬ 
τείας/Σχολής. Η επιτροπή μέσα σε δεκαπέντε (15) ημέ¬ 
ρες από τη συγκρότηση της, μετά από πρόσκληση του 
Κοσμήτορα/Διευθυντή της οικείας Σχολής, συνεδριάζει 
και επιλέγει τον πρόεδρο μεταξύ των εσωτερικών της 
μελών. Γ ια την υποβοήθηση της αξιολόγησης των υπο¬ 
ψηφίων η επιτροπή επιλογής ή εξέλιξης ζητά γραπτή 
αξιολόγηση για κάθε υποψήφιο από δύο καθηγητές ή 
ερευνητές της αλλοδαπής που ανήκουν στο Μητρώο 
των εξωτερικών μελών ή στο μέτρο που αυτό δεν είναι 
εφικτό, από καθηγητές ή ερευνητές της ημεδαπής που 
ανήκουν στο Μητρώο των εξωτερικών μελών και από 
δύο καθηγητές ή ερευνητές που υποδεικνύονται από 
τον υποψήφιο και που ανήκουν υποχρεωτικά στα Μη¬ 
τρώα του ιδρύματος (Τ.Ε.Ι. Στερεάς Ελλάδας) και δεν 
περιλαμβάνονται στα τακτικά ή αναπληρωματικά μέλη 
της επιτροπής επιλογής ή εξέλιξης. 

Η γραμματεία της οικείας Κοσμητείας/Σχολής γνω¬ 
στοποιεί στους υποψηφίους, εντός πέντε (5) ημερών από 
τη συνεδρίαση, τη σύνθεση της επιτροπής επιλογής ή 
εξέλιξης και τους καλεί να υποδείξουν μέσα σε πέντε 
(5) ημέρες τα ονόματα των δύο αξιολογητών σύμφωνα 
με την προηγούμενη παράγραφο. 

Οι αξιολογητές μέσα σε αποκλειστική προθεσμία σα¬ 
ράντα (40) ημερών από τον ορισμό τους υποβάλλουν 
στην Κοσμητεία/Διεύθυνση της οικείας Σχολής ειδικά 
αιτιολογημένη αξιολόγηση που περιλαμβάνει: ί) πλήρη 
πίνακα των υποψηφίων κατά αλφαβητική σειρά, στον 
οποίο καταγράφονται τα τυπικά μόνο προσόντα των 
υποψηφίων, ϋ) πίνακα των εκλόγιμων υποψηφίων που 
περιλαμβάνει ουσιαστική κρίση για το βαθμό ανταπό¬ 
κρισης αυτών στα απαιτούμενα νόμιμα προσόντα, Νί) 
πίνακα με κατάταξη κατά αξιολογική σειρά των υπο¬ 
ψηφίων που έχουν τα απαιτούμενα προσόντα σύμφωνα 
με το στοιχείο ϋ), ο οποίος προκύπτει από προηγούμενη 
σαφή αντιπαράθεση των τυπικών και ουσιαστικών τους 
προσόντων. 

Αν παρέλθει άπρακτη η προθεσμία υποβολής της αξι¬ 
ολόγησης, η διαδικασία συνεχίζεται νόμιμα χωρίς αυτή. 

Οι γραπτές αξιολογήσεις κοινοποιούνται τουλάχιστον 
δεκαπέντε (15) ημέρες πριν τη συνεδρίαση της επτα- 
μελούς ειδικής επιτροπής επιλογής ή εξέλιξης από τη 
γραμματεία της Κοσμητείας/Διεύθυνσης αμελλητί στα 
μέλη της και στους υποψηφίους οι οποίοι μπορούν να 

υποβάλλουν σχετικό υπόμνημα τουλάχιστον οκτώ (8) 
ημέρες πριν από τη συνεδρίαση της επιτροπής επιλο¬ 
γής ή εξέλιξης. 

2. Μέσα σε αποκλειστική προθεσμία τριάντα (30) 
ημερών από την υποβολή των γραπτών αξιολογήσεων 
ή μετά από την άπρακτη πάροδο της σχετικής προ¬ 
θεσμίας η επιτροπή επιλογής ή εξέλιξης συνεδριάζει 
ύστερα από πρόσκληση του Κοσμήτορα/Διευθυντή της 
οικείας Σχολής και η οποία κοινοποιείται στα μέλη της 
επταμελούς ειδικής επιτροπής και στους υποψηφίους 
τουλάχιστον δεκαπέντε (15) ημέρες πριν τη συνεδρίαση. 
Οι υποψήφιοι παρίστανται στην αρχή της συνεδρίασης, 
εφόσον το επιθυμούν. 

Για τις συνεδριάσεις της παραγράφου 1 και 2 του 
παρόντος άρθρου, η επιτροπή έχει απαρτία αν είναι 
παρόντα τουλάχιστον τέσσερα μέλη της εκ των οποίων 
τουλάχιστον ένα δεν ανήκει στο Τ.Ε.Ι. Στερεός Ελλά¬ 
δας και με πλειοψηφία του συνόλου των μελών της 
επιλέγει τον Πρόεδρο μεταξύ των εσωτερικών μελών 
της. Σε περίπτωση που δεν υπάρχουν εσωτερικά μέλη 
προεδρεύει (χωρίς ψήφο) ο Κοσμήτορας/Διευθυντής της 
οικείας Σχολής). Αν κατά τη συνεδρίαση, διαπιστωθεί 
έλλειψη απαρτίας, η επιτροπή συνεδριάζει εκ νέου την 
επόμενη εργάσιμη ημέρα την ίδια ώρα, στον ίδιο τόπο 
και με την ίδια ημερήσια διάταξη, χωρίς να απαιτείται 
ιδιαίτερη πρόσκληση. Κατά την επαναληπτική συνεδρί¬ 
αση, υπάρχει απαρτία αν είναι παρόντα τουλάχιστον 
τέσσερα μέλη της επιτροπής, σε περίπτωση δε μη ύπαρ¬ 
ξης απαρτίας η εκλογή αποβαίνει άγονη και η θέση 
επαναπροκηρύσσεται. Αν σε κάποια συνεδρίαση, στην 
οποία υπάρχει απαρτία, κανένα εσωτερικό μέλος της 
επιτροπής δε συγκεντρώσει την απαιτούμενη πλειοψη¬ 
φία για να επιλεγεί ως Πρόεδρός της, τότε προεδρεύει 
(χωρίς ψήφο) ο Κοσμήτορας/Διευθυντής της οικείας 
Σχολής σε νέα συνεδρία, η οποία γίνεται υποχρεωτικά 
εντός δεκαπέντε (15) ημερών από την προηγούμενη, σε 
ημερομηνία που καθορίζεται με νέα πρόσκληση του 
Κοσμήτορα/Διευθυντή της Σχολής. 

Τα μέλη της επιτροπής μπορούν να συμμετέχουν σε 
όλες τις συνεδριάσεις της και μέσω τηλεδιάσκεψης. 

Αν για οποιονδήποτε λόγο ο Κοσμήτορας/Διευθυντής 
της Σχολής δεν συγκαλεί την επιτροπή επιλογής ή εξέ¬ 
λιξης εντός μηνάς μετά τη συγκρότηση της επιτροπής 
επιλογής ή εξέλιξης, στη σύγκληση προβαίνει υποχρεω¬ 
τικά ο Πρύτανης/Πρόεδρος του Τ.Ε.Ι. Στερεός Ελλάδας 
μέσα σε σαράντα (40) μέρες από την ημερομηνία κατά 
την οποία ο Κοσμήτορας/Διευθυντής της Σχολής όφειλε 
να την συγκαλέσει. 

3. Τα μέλη της επιτροπής επιλογής ή εξέλιξης διαβου- 
λεύονται, αξιολογούν όλους τους υποψηφίους, ψηφίζουν 
και επιλέγουν τον καταλληλότερο από τους υποψηφίους 
που διαθέτουν τα ουσιαστικά ακαδημαϊκά προσόντα 
για την κατάληψη της θέσης. Υποδεικνύουν, επίσης, με 
χωριστή ψηφοφορία τον δεύτερο καταλληλότερο υπο¬ 
ψήφιο, εφόσον υπάρχει. 

Στο ειδικά αιτιολογημένο πρακτικό της επταμελούς 
ειδικής επιτροπής που συντάσσεται, αξιολογείται και 
η διδακτική ικανότητα των υποψηφίων. Έως τη δημο¬ 
σίευση του Εσωτερικού Κανονισμού του Ιδρύματος η 
αξιολόγηση της διδακτικής ικανότητας των υποψηφίων 
γίνεται σύμφωνα με την επόμενη παράγραφο. 

4. Η αξιολόγηση της διδακτικής ικανότητας των υπο¬ 
ψηφίων γίνεται ύστερα από αξιολόγηση σχετικών στοι¬ 


χείων του φακέλου υποψηφιότητας αλλά και απαραίτη¬ 
τα μετά από διάλεξη μιας διδακτικής ώρας (45 λεπτών) 
σε ενότητα προπτυχιακού μαθήματος που εντάσσεται 
στο γνωστικό αντικείμενο της προκηρυγμένης θέσης. 
Τη διάλεξη παρακολουθούν μέλη της επταμελούς επι¬ 
τροπής, οι φοιτητές οικείου Τμήματος και μέλη Ε.Π. 
της Σχολής. 

5. Η ψηφοφορία των μελών της επιτροπής επιλογής 
ή εξέλιξης είναι ονομαστική με ειδικά αιτιολογημένη 
ψήφο. Η άρνηση ψήφου ή η λευκή ψήφος θεωρούνται 
ψήφοι αρνητικού περιεχομένου. Απαιτείται επαρκής και 
ειδική αιτιολόγηση της άρνησης ψήφου και της λευκής 
ψήφου. Εκλέγεται υποψήφιος που έχει λάβει τουλάχι¬ 
στον τέσσερεις (4) θετικές ψήφους. 

Το πρακτικό της συνεδρίασης της επιτροπής επιλογής 
ή εξέλιξης συντάσσεται με ευθύνη του Προέδρου της 
επιτροπής και του γραμματέα της επιτροπής, ο οποίος 
παρίσταται στη συνεδρίαση για την τήρηση πρακτικών. 

Η ειδική επιτροπή επιλογής ή εξέλιξης αποφασίζει 
εντός τεσσάρων (4) μηνών, το αργότερο, από τη συ¬ 
γκρότησή της. 

6. Ο Κοσμήτορας/Διευθυντής της οικείας Σχολής δι¬ 
αβιβάζει άμεσα το πρακτικό της επιλογής ή εξέλιξης 
και το σχετικό φάκελο στον Πρύτανη/Πρόεδρο του Τ.Ε.Ι. 
Στερεός Ελλάδας για τον έλεγχο νομιμότητας και το 
διορισμό του επιλεγέντος και ταυτόχρονα κοινοποιεί 
το πρακτικό στους υποψηφίους. 

Ο διορισμός των καθηγητών γίνεται σύμφωνα με τα 
άρθρα 9 του Ν. 3794/ 2009 και 20 του Ν. 4009/2011. 

Αν ο πρώτος επιλεγείς δεν αποδεχθεί τον διορισμό 
του ή ανακληθεί η πράξη διορισμού του ή συντρέχει 
αντικειμενικό κώλυμα διορισμού του, διορίζεται ο δεύ¬ 
τερος. 

7. Η διαδικασία εκλογής ή εξέλιξης ολοκληρώνεται 
μέσα σε προθεσμία οκτώ (8) μηνών από την ημερομηνία 
που φέρει το Φ.Ε.Κ. δημοσίευσης της προκήρυξης της 
θέσης κατά τα οριζόμενα στο άρθρο 1. Ο Κοσμήτορας/ 
Διευθυντής της Σχολής υπέχει πειθαρχική ευθύνη για 
την υπέρβαση των προθεσμιών της διαδικασίας επιλο¬ 
γής ή εξέλιξης, η οποία πάντως δεν πλήττει το κύρος 
της πράξης διορισμού του επιλεγέντος. 

Ο Πρύτανης/Πρόεδρος του Τ.Ε.Ι. Στερεός Ελλάδας 
ελέγχει τη νομιμότητα της διαδικασίας αυτεπαγγέλ- 
τως ή κατόπιν προσφυγής ενδιαφερομένου εντός απο¬ 
κλειστικής προθεσμίας σαράντα (40) ημερών από την 
περιέλευση σε αυτόν του πρακτικού της επιλογής ή 
εξέλιξης. Ο Πρύτανης/Πρόεδρος του Τ.Ε.Ι. Στερεός Ελ¬ 
λάδας εκδίδει πράξη διορισμού του επιλεγέντα μέσα σε 
δύο (2) μήνες από τη διαβίβαση του σχετικού φακέλου 
και δημοσιεύεται στην Εφημερίδα της Κυβερνήσεως. Η 
υπέρβαση της προθεσμίας αυτής δεν πλήττει το κύρος 
της πράξης διορισμού του επιλεγέντος. 

8. Η οργάνωση, παρακολούθηση και δημοσιοποίηση 
των διαδικασιών εκλογής και εξέλιξης των καθηγητών 
του Τ.Ε.Ι. Στερεός Ελλάδας, καθώς και η υποβολή υπο¬ 
ψηφιοτήτων, γίνονται υποχρεωτικά με τη χρήση ηλε¬ 
κτρονικού συστήματος διαχείρισης, μέσω του οποίου 
το Τ.Ε.Ι. Στερεός Ελλάδας καταρτίζει και τηρεί Μητρώα 
εσωτερικών και εξωτερικών μελών. Μέχρι την έκδο¬ 
ση της προβλεπόμενης στο άρθρο 19 παρ. 9 του Ν. 
4009/2011 σχετικής κοινής Υπουργικής Απόφασης, η δη¬ 
μοσιότητα αυτή δίδεται μέσω του ιστοτόπου του Τ.Ε.Ι. 
Στερεός Ελλάδας. 

9. Στα εξωτερικά μέλη επιτροπών επιλογής ή εξέλιξης 
καταβάλλεται ημερήσια αμοιβή για το έργο τους. Οι 
δαπάνες μετακίνησης και διαμονής των μελών αυτών 
για εκτέλεση των καθηκόντων τους (αντίτιμο εισιτηρίων 
συγκοινωνιακών μέσων ή δαπάνη χρήσης ιδιόκτητου ή 
μισθωμένου μεταφορικού μέσου και έξοδα διανυκτέρευ- 
σης) καλύπτονται από το Τ.Ε.Ι. Στερεός Ελλάδας, σύμ¬ 
φωνα με τα οριζόμενα σε κοινή απόφαση των Υπουργών 
Οικονομικών και Παιδείας και Θρησκευμάτων, που δημο¬ 
σιεύεται στην Εφημερίδα της Κυβερνήσεως και η οποία 
προβλέπεται στο άρθρο 19 παρ. 11 του Ν. 4009/2011. 

Άρθρο 5 

Οι διατάξεις των άρθρων 3 και 4 εφαρμόζονται ανα¬ 
λογικά (χωρίς προηγούμενη προκήρυξη της θέσης) και 
για τις διαδικασίες μονιμοποίησης μελών Ε.Π. σε συν¬ 
δυασμό με τις σχετικές διατάξεις του άρθρου 78 του Ν. 
4009/2011 όπως έχει τροποποιηθεί και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 1 Αυγούστου 2013 
Ο Πρόεδρος 

ΚΩΝΣΤΑΝΤΙΝΟΣ ΑΝΑΣΤΑΣΙΟΥ 

-♦- 

Αριθμ. 698/26 (5) 

Παράταση της προθεσμίας υποβολής των Υποδειγμά¬ 
των Αναφοράς στο πλαίσιο της εφαρμογής της υπο¬ 
χρέωσης Λογιστικού Διαχωρισμού από τους τρεις 
Παρόχους Δικτύων Κινητής τηλεφωνίας (Οοεπιοίθ, 
νοάαίοηθ, ννίπά) σε εφαρμογή των οριζομένων στην 
ΑΠ ΕΕΤΤ 660/04Β/12.07.2012, (ΦΕΚ 2426/Β73.09.2012). 

Η ΕΘΝΙΚΗ ΕΠΙΤΡΟΠΗ 
ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ 

Αφού έλαβε υπόψη: 

α. τις διατάξεις του νόμου 4070/2012 «Ρυθμίσεις Ηλε¬ 
κτρονικών Επικοινωνιών, Μεταφορών, Δημοσίων'Εργων 
και άλλες διατάξεις» (ΦΕΚ 82/Α'/10.04.2012), όπως ισχύει, 
και ιδίως το άρθρο 12 στοιχεία α', ι', ιβ' και ιστ' αυτού, 
τα άρθρα 16,17, 38 και 41 έως 53 αυτού, 
β. τις διατάξεις του Ν. 4146/2013 «Διαμόρφωση Φιλι¬ 
κού Αναπτυξιακού Περιβάλλοντος για τις Στρατηγικές 
και Ιδιωτικές Επενδύσεις και άλλες διατάξεις», ιδίως το 
άρθρο 58, παρ. 3 αυτού, (ΦΕΚ 90/Α'/18-4-2013), 
γ. τις Οδηγίες 2002/21/ΕΚ (Οδηγία Πλαίσιο), 2002/19/ 
ΕΚ (Οδηγία για την Πρόσβαση), και 2002/20/ΕΚ (Οδηγία 
για την Αδειοδότηση), όπως αυτές τροποποιήθηκαν με 
την Οδηγία 2009/140/ΕΚ του Ευρωπαϊκού Κοινοβουλί¬ 
ου και του Συμβουλίου της 25ης Νοεμβρίου 2009, για 
την τροποποίηση των οδηγιών 2002/21/ΕΚ σχετικά με 
κοινό κανονιστικό πλαίσιο για δίκτυα και υπηρεσίες 
ηλεκτρονικών επικοινωνιών, 2002/19/ΕΚ σχετικά με την 
πρόσβαση σε δίκτυα ηλεκτρονικών επικοινωνιών και 
συναφείς ευκολίες καθώς και με τη διασύνδεσή τους, και 
2002/20/ΕΚ για την αδειοδότηση δικτύων και υπηρεσιών 
ηλεκτρονικών επικοινωνιών, (ΕΕ Ι_ 337/37,18.12.2009), 
δ. τη Σύσταση της Επιτροπής, της 7ης Μαΐου 2009 
σχετικά με τη ρύθμιση των σταθερών και κινητών τελών 
τερματισμού στην ΕΕ (Σύσταση τελών τερματισμού), ΕΕ 
1_ 124 της 20.5.2009, σελ. 67-74, 
ε. τη Σύσταση της Επιτροπής της 17ης Δεκεμβρίου 
2007 για τις σχετικές αγορές προϊόντων και υπηρε¬ 


σιών στον τομέα των ηλεκτρονικών επικοινωνιών που 
επιδέχονται οχ θπΙθ ρύθμιση σύμφωνα με την οδηγία 
2002/21/ΕΚ του Ευρωπαϊκού Κοινοβουλίου και του Συμ¬ 
βουλίου σχετικά με κοινό κανονιστικό πλαίσιο για δίκτυα 
και υπηρεσίες ηλεκτρονικών υπηρεσιών, ΕΕ 1_ 344 της 
28.12.2007, σελ. 65-69, 

στ. τη Σύσταση της Επιτροπής, της 19ης Σεπτεμβρίου 
2005 σχετικά με τον λογιστικό διαχωρισμό και τα συ¬ 
στήματα κοστολόγησης υπό το κανονιστικό πλαίσιο για 
τις ηλεκτρονικές επικοινωνίες, ΕΕ Ε 266 της 11.10.2005, 
σελ. 64-69, 

ζ. τις Κατευθυντήριες Γραμμές για την ανάλυση αγο¬ 
ράς και την εκτίμηση της σημαντικής ισχύος στην αγορά 
βάσει του κοινοτικού πλαισίου κανονιστικών ρυθμίσεων 
για τα Δίκτυα και τις Υπηρεσίες Ηλεκτρονικών Επικοι¬ 
νωνιών (2002/0 165/0, ΕΕ 0165/6,11-7-2002), 
η. την Απόφαση της ΕΕΤΤ 498/046/15-10-2008 «Ορι¬ 
σμός Αγοράς Τερματισμού Φωνητικών Κλήσεων σε Με¬ 
μονωμένα Δίκτυα Κινητών Επικοινωνιών, Καθορισμός 
Επιχειρήσεων με Σημαντική Ισχύ στην εν λόγω Αγορά 
και Υποχρεώσεις αυτών (2ος Γύρος Ανάλυσης)» (ΦΕΚ 
226Ο/Β/5-11-2008), 

θ. την Απόφαση της ΕΕΤΤ ΑΠ 661/007/19.07.2012 «Ορι¬ 
σμός Αγοράς Τερματισμού Φωνητικών Κλήσεων σε Με¬ 
μονωμένα Δίκτυα Κινητών Επικοινωνιών, Καθορισμός 
Επιχειρήσεων με Σημαντική Ισχύ στην εν λόγω Αγορά 
και Υποχρεώσεις αυτών (3ος Γύρος Ανάλυσης), (ΦΕΚ 
2167/Β/21.07.2012), 

ι. την κοινή θέση του ΕΒΘ σχετικά με την εφαρμογή 
της σύστασης της Επιτροπής για το λογιστικό διαχω¬ 
ρισμό και τα συστήματα κοστολόγησης βάσει του ρυθ¬ 
μιστικού πλαισίου για τις ηλεκτρονικές επικοινωνίες, 
ια. το Ρυθμιστικό Οδηγό Λογιστικής που εκδόθηκε τον 
Μάρτιο του έτους 2009 από το Γ ραφείο Ανάπτυξης Τηλε¬ 
πικοινωνιών της Διεθνούς Ένωσης Τηλεπικοινωνιών («ΙΤϋ»), 
ιβ. την Απόφαση της ΕΕΤΤ ΑΠ 660/004Α/12.07.2012 
«Εφαρμογή της υποχρέωσης Λογιστικού Διαχωρισμού 
από τους τρεις Παρόχους Δικτύου Κινητής (Οοεπιοίθ, 
νοόαίοηθ, ννίπά) στο πλαίσιο της ΑΠ ΕΕΤΤ 498/046/2008», 
ιγ. την Απόφαση της ΕΕΤΤ ΑΠ 660/004Β/12.07.2012 
«Κανονισμός εφαρμογής υποχρέωσης Λογιστικού Δι¬ 
αχωρισμού από τους τρεις Παρόχους Δικτύου Κινητής 
(Οοεπιοίθ, νοάθίοπβ, \Λ/ίπά) στο πλαίσιο της ΑΠ ΕΕΤΤ 
498/046/2008», (ΦΕΚ 2426/Β73.09.2012), 
ιδ. την υπ’ αριθ. 27986/23.07.2013 Εισήγηση της αρμό¬ 
διας Υπηρεσίας της ΕΕΤΤ, 

ιε. το γεγονός ότι από τις διατάξεις της παρούσας 
Απόφασης δεν προκαλείται δαπάνη σε βάρος του κρα¬ 
τικού προϋπολογισμού, 

Επειδή: 

ιστ. σύμφωνα με τα οριζόμενα στο άρθρο 6 της Από¬ 
φασης της ΕΕΤΤ ΑΠ 661/007/19.07.2012 προβλέπεται ότι 
«Κάθε ΠΔΚ ο οποίος έχει ορισθεί ότι κατέχει ΣΙΑ στην 
σχετική αγορά χονδρικής για τον τερματισμό φωνητι¬ 
κών κλήσεων στο δίκτυό του, φέρει την υποχρέωση να 
εφαρμόσει λογιστικό διαχωρισμό στη σχετική αγορά. Η 
ΕΕΤΤ προτίθεται να δημοσιεύσει Κανονισμό εφαρμογής 
υποχρέωσης λογιστικού διαχωρισμού από τους ΠΔΚ 
που έχουν οριστεί ότι κατέχουν ΣΙΑ στην σχετική αγορά 
χονδρικής για τον τερματισμό φωνητικών κλήσεων στο 
δίκτυό τους, στον οποίο θα αναλύονται διεξοδικό το 
εύρος στοιχείων, οι αρχές του λογιστικού διαχωρισμού 
και οι υποχρεώσεις υποβολής στοιχείων και αναφορών.», 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ιζ. σύμφωνα με τα οριζόμενα στην Απόφαση της ΕΕΤΤ 
ΑΠ 660/004Α/12.07.2012 «Εφαρμογή της υποχρέωσης 
Λογιστικού Διαχωρισμού από τους τρεις Παρόχους Δι¬ 
κτύου Κινητής (ΟοεπιοΙθ, νοάοΐοπο, \Λ/ίηό) στο πλαίσιο 
της ΑΠ ΕΕΤΤ 498/046/2008», «...όλοι οι Πάροχοι Δικτύων 
Κινητής, δηλαδή, ΟοεπιοΙθ, νοάοίοηο και \Λ/ίηό, πρέπει να 
συμμορφώνονται με την υποχρέωση Λογιστικού Διαχω¬ 
ρισμού και, για το σκοπό αυτό, πρέπει να συμπληρώσουν 
τα υποδείγματα αναφοράς για τα στοιχεία του Λογιστι¬ 
κού Διαχωρισμού, όπως ορίζεται στο Παράρτημα Α της 
ανωτέρω Απόφασης και στη συνέχεια να τα υποβάλουν 
στην ΕΕΤΤ...», περαιτέρω ότι «Λόγω των διαφορών στις 
μεθοδολογίες επιμερισμού του κόστους που εφαρμό¬ 
ζονται από κάθε πάροχο, και προκειμένου να επιτευ¬ 
χθεί μεγαλύτερη συνοχή στα ως άνω αναφερόμενα υπό 
στοιχείο I υποδείγματα αναφοράς που θα υποβληθούν 
με βάση την εφαρμογή των μεθόδων αυτών, η ΕΕΤΤ 
θα συστήσει Ομάδα Εργασίας και με συμμετοχή των 
υπόχρεων παροχών», και ότι «Η ΕΕΤΤ αξιοποιώντας τα 
αποτελέσματα της Ομάδας Εργασίας δύναται να ορίσει 
κατευθυντήριες γραμμές σχετικά με τις κλείδες επιμε- 
ρισμού κόστους και την ακολουθούμενη μεθοδολογία 
προκειμένου να επιτευχθεί η βέλτιστη συμπλήρωση των 
υποδειγμάτων αναφοράς των στοιχείων του Λογιστικού 
Διαχωρισμού,...», 

ιη. σύμφωνα με τα οριζόμενα στα άρθρα 7 και 8 της 
Απόφασης της ΕΕΤΤ ΑΠ 660/004Β/12.07.2012 «Κανονι¬ 
σμός εφαρμογής υποχρέωσης Λογιστικού Διαχωρισμού 
από τους τρεις Παρόχους Δικτύου Κινητής (ΟοεπιοΙθ, 
νοάαΐοπβ, \Ν\ηά) στο πλαίσιο της ΑΠ ΕΕΤΤ 498/046/2008», 
(ΦΕΚ 2426/Β'/3.09.2012), ορίζεται ότι «Οι ΠΔΚ πρέπει να 
καταρτίσουν και να υποβάλουν στην ΕΕΤΤ πραγματικά 
στοιχεία Λογιστικού Διαχωρισμού και υποστηρικτικά 
έγγραφα, όπως αναφέρονται ανωτέρω, σε ετήσια βάση 
και όχι αργότερα από δύο (2) μήνες μετά την έγκριση 
των οικονομικών τους καταστάσεων από τη Γενική τους 
Συνέλευση. Η ΕΕΤΤ δύναται εντός είκοσι (20) ημερών 
από την υποβολή των ρυθμιστικών καταστάσεων και 
των υποστηρικτικών εγγράφων να ζητήσει πρόσθετα 
στοιχεία και διευκρινίσεις. Οι ΠΔΚ παρέχουν τα αιτού- 
μενα στοιχεία εντός του χρονικού πλαισίου που ορίζει η 
ΕΕΤΤ», και ότι «Εντός έξι (6) μηνών από την δημοσίευση 
της παρούσας η ΕΕΤΤ δύναται να εκδώσει Απόφαση 
σχετική με τις κλείδες επιμερισμού κόστους και την 
ακολουθούμενη μεθοδολογία προκειμένου να επιτευ¬ 
χθεί η βέλτιστη συμπλήρωση των υποδειγμάτων αναφο¬ 
ράς των στοιχείων για τον λογιστικό διαχωρισμό, όπως 
ορίζονται στο Παράρτημα Α της παρούσας απόφασης», 
«Οι Πάροχοι δικτύων κινητής (ΟοεπιοΙθ, νοάοίοπο, \Ν\ηά) 
υποχρεούνται να συλλέγουν ακριβή στοιχεία και πλη¬ 
ροφορίες για το Λογιστικό Διαχωρισμό συνοδευόμενα 


από σχετικά υποστηρικτικά αρχεία ή/και έγγραφα και 
να τα υποβάλλουν στην ΕΕΤΤ το αργότερο εντός δύο 
(2) μηνών από τη δημοσίευση της παρούσας ή από την 
έγκριση από την Γενική Συνέλευση των οικονομικών 
τους καταστάσεων για το οικονομικό έτος 2012, αναφέ- 
ροντας τυχόν προτάσεις ή/και επισημαίνοντας σχετικές 
δυσχέρειες, προκειμένου η ΕΕΤΤ να τα χρησιμοποιή¬ 
σει στο πλαίσιο εξέτασης της ανάγκης εκδόσεως της 
Απόφασης της παραγράφου 1 του παρόντος άρθρου.», 
κ. η ΕΕΤΤ δεν έχει ακόμη προβεί στην έκδοση Από¬ 
φασης σχετικά με την κοινά αποδεκτή μεθοδολογία 
για τον καθορισμό των κλείδων επιμερισμού κόστους 
για τη συμπλήρωση των υποδειγμάτων αναφοράς των 
στοιχείων λογιστικού διαχωρισμού δικτύων κινητής τη¬ 
λεφωνίας, σε εφαρμογή των οριζομένων στο άρθρο 8 
της Απόφασης της ΕΕΤΤ ΑΠ 660/004Β/12.07.2012, 
κα. ενόψει των ανωτέρω και με σκοπό τη βέλτιστη 
συμπλήρωση των Υποδειγμάτων Αναφοράς και την 
εξαγωγή ασφαλών και συγκρίσιμων συμπερασμάτων, 
και οπωσδήποτε έως την έκδοση της ως άνω αναφε- 
ρομένης Απόφασης της ΕΕΤΤ για τον καθορισμό των 
κλείδων επιμερισμού κόστους, κρίνεται σκόπιμη η πα¬ 
ράταση προθεσμίας υποβολής των κατ’ άρθρο 7, σε 
συνδυασμό με το Παράρτημα Α της Απόφασης της 
ΕΕΤΤ ΑΠ 660/004Β/12.07.2012, πραγματικών στοιχείων 
Λογιστικού Διαχωρισμού και σχετικών υποστηρικτικών 
εγγράφων των υπόχρεων εταιρειών δικτύων κινητής 
τηλεφωνίας, αποφασίζει: 

1. Χορηγεί παράταση της προθεσμίας υποβολής των 
Υποδειγμάτων Αναφοράς στο πλαίσιο της υποχρέωσης 
Λογιστικού Διαχωρισμού από τους τρεις Παρόχους Δι¬ 
κτύων κινητής τηλεφωνίας (ΟοεπιοΙθ, νοάοΐοηο, \Λ/ίηά) 
σε εφαρμογή των οριζομένων στην Απόφαση της ΕΕΤΤ 
ΑΠ 660/04Β/12.07.12, (ΦΕΚ 2426/Β73.09.2012), έως την έκ¬ 
δοση Απόφασης της ΕΕΤΤ αναφορικά με τις κλείδες 
επιμερισμού κόστους και την ακολουθούμενη μεθοδο¬ 
λογία συμπλήρωσης των Υποδειγμάτων Αναφοράς των 
στοιχείων για τον λογιστικό διαχωρισμό των δικτύων 
κινητής τηλεφωνίας, και οπωσδήποτε όχι αργότερα από 
τις 10 Φεβρουάριου 2014. 

2. Ορίζει ότι η ισχύς της παρούσας Απόφασης άρχεται 
από την ημερομηνία δημοσίευσής της στην Εφημερίδα 
της Κυβερνήσεως. 

3. Εντέλλεται την κοινοποίηση της παρούσας Απόφα¬ 
σης στις εταιρείες ΟοεπιοΙθ, νοάοίοπο, και \Α/ίηά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 25 Ιουλίου 2013 

Ο Πρόεδρος 
ΛΕΩΝΙΔΑΣ I. ΚΑΝΕΛΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











